Den hollandske VEB-spiller vandt søndagens finale med 21-14, 21-10 over landsmanden Dick Palayma. Finalesejren kom efter en noget nær perfekt uge ved turneringen i Almere i Holland. Eric Pang afgav ikke ét eneste sæt i sine seks kampe. Eric Pang var kun seedet til kvartfinalerne, men viste undervejs meget flot spil. I kvartfinalerne besejrede han Dmytro Zavadsky fra Ukraine, som var seedet til semifinalerne. Set med hollandske øjne var det interessant, at Eric Pang vandt på hjemmebane. Det var første gang siden 1936, at en hollænder triumferede i herresingle i Dutch Open. Eric Pang deltager i denne uge i Denmark Open i Odense, hvor hele verdenseliten er med. Hollænderens næste opgave for VEB er hjemmekampen 6. november mod de forsvarende danske mestre fra Skælskør/Slagelse.
Eric Pang fra Vendsyssel Elite Badminton strøg helt til tops i Dutch Open.